Knud Sevaldsøn Bang
Store norske leksikon,Religion og filosofi,Religioner og livssyn,Kristendom,Den norske kirke
Knud Sevaldsøn Bang var en norsk geistlig. Han var sogneprest i Toten fra 1662. Bang var kjent som en nidkjær og dyktig, men noe stridbar mann. Han utgav en salmebok (1679) og en katekismeforklaring (1681): Dend søde oc velsmagende Catechismi Bryst-Melck, Uddragen aff de tvende Guds Kierligheds Bryste, Det gamle oc det nye Testamente.
Bangs katekismeforklaring betegnet noe nytt. Tittel, dedikasjon og fortale er formet i en gjennomført sirlig barokkstil. Den er dessuten ikke skrevet for lærde teologer, men for menigheten. I 1660-årene tok han fatt på å utsmykke sin kirke på det nåværende Østre Toten med portrettmalerier av alle sine forgjengere fra 1400. Selv malte han en del av bildene. Bang har selv laget tittelkobberne i sine bøker. Han var en av de første norske kobberstikkere. Les mer i Store norske leksikon Knud Sevaldsøn Bang i Norsk biografisk leksikon Knud Bang i Norsk kunstnerleksikon Kristendommens historie i Norge Den norske kirke kirkehistorie